**ARTICOL DE PRESĂ**

**Rezultate vizită de studiu virtuală în România,**

**proiect „CERTOUR II: For a Better SME Management”**

28 iunie 2021

Unitatea Administrativ-Teritorială Municipiul Constanța derulează proiectul „CERTOUR II: For a Better SME Management”, implementat în parteneriat cu entități din Grecia, Armenia, Turcia și Ucraina.

**Obiectivul general** al proiectului îl constituie creșterea competitivității IMM-urilor din sectorul turism, din Regiunea Sud-Est (județele Brăila, Buzău, Constanța, Galați, Vrancea și Tulcea), prin îmbunătățirea abilităților manageriale ale antreprenorilor și consolidarea sustenabilității întreprinderilor.

În data de 28.05.2021 a avut loc cea de-a doua vizită de studiu virtuală organizată pe platforma Zoom, de către partenerul Român, UAT Municipiul Constanta. Evenimentul a fost organizat în cadrul activitatii A.T3.4. Vizite de studiu, având ca rezultat schimbul de experiență dobândit pe parcursul activităților de mentorat.

Activitatea își propune consolidarea oportunităților de afaceri transfrontaliere în sectorul turism, care ulterior vor asigura sustenabilitatea proiectului prin transferul de bune practici.

În cadrul evenimentului, la care au participat membrii ai echipei de implementare a proiectului din partea UAT Municipiul Constanța și a Guvernoratului Șile din Turcia, reprezentanți ai firmelor beneficiare din cadrul acestuia (unități de cazare, restaurante, agenții de turism), au fost susținute prezentări cu privire la efectele și provocările pandemiei generate de COVID 19, în special asupra industriei turismului, una dintre cele mai afectate industrii.

Un efect „pozitiv” al pandemiei a fost creșterea vizibilității turismului intern, ce a apărut odată cu schimbarea comportamentului turiștilor.

Principalele oportunități identificate de agențiile de turism:

* zboruri charter către destinații exotice – agențiile de turism s-au adaptat la noile cerinte;
* pachete speciale de cazare oferite de hoteluri;
* last minute, reduceri la rezervări timpurii, prețuri mai mici.

Principalele așteptări pentru 2021:

* călătorii pe baza unui certificat de vaccinare, a unui test COVID negativ sau a unui test de anticorpi;
* asigurarea de pachete turistice, inclusiv clauza COVID;
* obișnuința oamenilor cu privire la restricții;
* disponibilitatea oamenilor de a-și asuma riscuri pentru a călători.

Politica autorităților de sprijinire a IMM-urilor:

* scutirea de taxe;
* asistență tehnică pentru șomaj pentru angajați;
* subvenții din fonduri publice naționale și / sau din fonduri externe nerambursabile pentru întreprinderi din domeniul turism;
* măsuri în timpul stării de urgență;
* un program de sprijinire a mediului antreprenorial.

Proiectul este cofinanțat de Uniunea Europeană prin intermediul Programului Operațional Comun Bazinul Mării Negre 2014-2020 (<http://www.blacksea-cbc.net/>), având un buget total de 827.860 Euro, din care contribuţia Unităţii Administrativ-Teritoriale Municipiul Constanţa este de 12.524 Euro.

**Date de contact:**

Viorica Ani Merlă, Coordonator local al proiectului

Telefon: 0241 488143

E-mail: [ani.merla@primaria-constanta.ro](mailto:ani.merla@primaria-constanta.ro)

[www.primaria-constanta.ro](http://www.primaria-constanta.ro)